אור בחדרים
תוך כך עולות בחדרים המנורות.; סביבן מתחדש מדי ערב זינוק הצללים,; הנסים כאילו נפלה אש.; הזקנים כבר כימעט ישנים; ופניהם כדבלות התאנים; אך פני צעירים וצעירות; בערב קיץ מאירות.; בוא, ערב קיץ,; אתה אמנם כשעה כבר פה,; אך זו הזדמנות נאותה לומר ; ערב קיץ, בוא.; הרקיע הזה צעיר; וכאילו כולו פליאה.; אין לדעת מה בעיר; יתרחש בעוד שנייה.; למציאות יש דימיון עשיר,; וגם היא עצמה לא ענייה.; בוא, ערב קיץ,; עמוד עם ים ומרחבים סמוכים.; ראה, איך בכל הקומות; לאור החשמל מתהלכים; אנשים ונשים,; כמו בתוך ספרים פתוחים.; בוא, ערב קיץ...; 